stanford-oval/wikipedia huggingface dataset:
Pesäpallon SM-sarja 1956
Lyöjätilasto

1	Unto Lammi	IK		29
2	Reino Hakkarainen	JyVe		28
3	Jussi Kiikeri	IK		24
4	Jaakko Haavisto	IK		23
5	Rauno Latvala	ViVe		23
6	Pertti Jaakkola	Kiri		21
7	Eino Kaakkolahti	Kiri		20
8	Jussi Kitinoja	NJ		17
9	Pentti Paavola	Kiri		17
Kunnarista 2 pistettä.
Naisten mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Helsingin Pallo-Toverit | 6 | 6 | 0 | 0 | 102-28 | 12 |
| Kuopion Kelta-Mustat | 6 | 3 | 2 | 1 | 58-42 | 8 |
| Jyväskylän Kiri | 6 | 3 | 1 | 2 | 65-56 | 7 |
| Vaasan Maila | 6 | 3 | 0 | 3 | 43-32 | 6 |
| Loimaan Palloilijat | 6 | 2 | 1 | 3 | 44-54 | 5 |
| Nurmon Jymy | 6 | 1 | 0 | 5 | 19-52 | 2 |
| Savonlinnan Pallokerho | 6 | 1 | 0 | 5 | 31-98 | 2 |
Nurmo ja Savonlinna putosivat.
Pallo-Toverit: Aili Nieminen,
Anja Riski,
Irmeli Krogerus,
Leena Liimatainen,
Leena Pakkanen,
Marja Muukkonen,
Riitta Vihuri,
Seija Knuutila,
Sinikka Takasalo,
Urpu Kosonen,
Sinikka Koskela.
Palkinnot

| Palkinto | Pelaaja | Joukkue |
| --- | --- | --- |
| Vuoden pesäpalloilija | Jussi Kiikeri | Ilmajoen Kisailijat |
| Vuoden lukkari | Kustaa Rasku | Nurmon Jymy |
| Lyöjäkuningas | Unto Lammi | Ilmajoen Kisailijat |
Ansiomerkit

| Palkinto | Henkilö |
| --- | --- |
PPL:n kultainen ansiomerkki no 9: Ilmari Honkanen
PPL:n kultainen ansiomerkki no 10: Onni Paavola
PPL:n kultainen ansiomerkki no 11: Aarne Weisell
PPL:n kultainen ansiomerkki no 12: Erik Haru
PPL:n kultainen ansiomerkki no 13: Erkki Kiuru
Virantanaz

Virantanaz-eepoksen vironnoksen kansi
Virantanaz on vepsäläisten kansalliseepos. Teoksen on kirjoittanut vepsäläinen Nina Zaitseva. Eepoksen pohjana hän on käyttänyt vepsäläisiä myyttejä, balladeja, itkuvirsiä ja muuta kansanperinnettä. Teos ja siitä lapsille suunnattu laitos julkaistiin Soutjärven Vepsän museossa järjestetyssä tilaisuudessa 19. elokuuta 2012. Lapsille suunnatun teoksen on kuvittanut Irina Sotnikova. Teoksen on kustantanut Juminkeko-säätiö. Se on myös käännetty vepsän sukukielille suomeksi ja viroksi. Suomennoksen on tehnyt Markku Nieminen, vironnoksen Jaan Õispuu. Lisäksi teos on käännetty venäjäksi  ja ranskaksi.
Veljemme on nero

| Veljemme on nero> Malcolm in the Middle |
| --- | --- |

Tyyli:  tilannekomedia
Kestoaika:  22 minuuttia
Luoja(t):  Linwood Boomer
Pääosissa:   Jane Kaczmarek  Bryan Cranston  Christopher Masterson  Justin Berfield  Erik Per Sullivan  Catherine Lloyd Burns  Frankie Muniz 
Alkuperämaa:   Yhdysvallat
Alkuperäiskieli:  englanti
Verkko:   MTV3    FOX
Esitetty:  9. tammikuuta 2000 – 14. toukokuuta 2006
Tuotantokausia:  7
Jaksoja:  151
Tunnuskappale:  "Boss of Me" mennessä ja They Might Be Giants
Tuotanto
Vastaava(t) tuottaja(t):   Linwood Boomer  Matthew Carlson 
Tuotantoyhtiö(t):  20th Television
Palkinnot
Voitetut:  Primetime Emmy Paras ohjaus komediasarjassa (2000, 2001)  Paras käsikirjoitus komediasarjassa (2000, 2001)  Paras vieraileva naisnäyttelijä komediasarjassa (2002, 2006)
Aiheesta muualla
IMDb 
Veljemme on nero (Malcolm in the Middle) oli vuosina 2000–2006 FOXilla esitetty yhdysvaltalaisen Linwood Boomerin luoma tilannekomedia.
Sarjan idea keskittyy nuoren älykkään pojan (ÄO 165), Malcolmin (Frankie Muniz) ja tämän muun perheen elämään. Varsinaisesti Malcolmin perheeseen kuuluvat äiti Lois, isä Hal, kaikista nuorin veli Jamie, nuorempi veli Dewey, perheen "keskimmäinen" veli Malcolm, perheen toiseksi vanhin poika Reese ja vanhin veli Francis. Perheen sukunimi on ollut faneille täysi mysteeri, vaikka lyhyitä vihjauksia siihen erinäisistä sarjan yksityiskohdista on löytynyt. Perheen sukunimi kuitenkin "paljastui" sarjan pilottijaksossa kun Francis käytti koulupuvussaan nimeä Wilkerson.
Useista muista sarjoista poiketen Veljemme on neron tyyliin kuuluu katsojalle puhuminen: välillä Malcolm kääntyy kameraa kohti ja kommentoi asioita suoraan katsojalle. Amerikkalaisille sitcomeille epätyypillisesti sarjassa ei käytetä lainkaan taustanaurua.
Suomessa sarjaa on esittänyt MTV3.
Rooleissa

| 0 | 1 | 2 |
| --- | --- | --- |
|  Frankie Muniz   | … |  Malcolm   |
|  Justin Berfield   | … |  Reese   |
|  Erik Per Sullivan   | … |  Dewey   |
|  Jane Kaczmarek   | … |  Lois   |
|  Bryan Cranston   | … |  Hal   |
|  Christopher Masterson   | … |  Francis   |
Aiheesta muualla

Veljemme on nero Internet Movie Databasessa (englanniksi)
Valloire

| Valloire |
| --- | --- |

 Valloire
 Koordinaatit: 45°09′57″N, 6°25′45″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Saint-Jean-de-Maurienne
Pinta-ala:  
 – Kokonaispinta-ala:  137,5 km²
Väkiluku (2014):  1 132 
 – Väestötiheys:  8 as./km²
Kunnan numero:  73306
 
 Kunnan kotisivut 
Infobox OKVirheellinen NIMI-arvo: 
Valloire on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Col du Télégraphen ja Col du Galibierin solien välissä. Kunnassa on hiihtokeskus.
Valloiren hiihtokeskus
Aiheesta muualla

Kuvia tai muita tiedostoja aiheesta Valloire Wikimedia Commonsissa
Valeria Mazza

| Valeria Mazza |
| --- | --- |
 Valeria Mazza vuonna 1999.
Henkilötiedot
Syntynyt: 17. helmikuuta 1972 (ikä 52) Rosario, Santa Fe, Argentiina
Ammatti:  valokuvamalli, liikenainen
Puoliso:  Alejandro Gravier (1998–nykyhetki)
Lapset:  Balthazar (s. 1999) Tiziano (s. 2002) Benicio (s. 2005) Taína (s. 2008)
Aiheesta muualla
Kotisivu
Valeria Raquel Mazza (s. 17. helmikuuta 1972) on argentiinalainen valokuvamalli ja liikenainen.
Elämäkerta

Valeria Mazza syntyi Rosariossa Santa Fen maakunnassa. Hän nousi kuuluisuuteen vuonna 1996 kun hän esiintyi Sports Illustrated Swimsuit Issue -lehden kannessa. Hän esiintyi sitten San Remon musiikkifestivaaleilla Italiassa. Mazza esiintyi myös Glamour, Elle ja Vogue -lehtien kansissa. Liikenaisena hän on tuonut markkinoille kolme hajuvettä, oman lehden ja perustanut tuotantoyhtiön.
Yksityiselämä

Valeria Mazza meni naimisiin liikemies Alejandro Gravierin kanssa toukokuussa 1998. Heillä on neljä lasta: pojat Balthazar (s. 29. toukokuuta 1999), Tiziano (s. 12. maaliskuuta 2002), Benicio (s. 23. helmikuuta 2005) ja tytär Taína (s. 22. huhtikuuta 2008). He asuvat Buenos Airesissa.
Aiheesta muualla

Valeria Mazzan virallinen kotisivu (englanniksi) (espanjaksi)
Valeria Mazza Fashion Model Directoryssä (englanniksi)
Valeria Mazza Internet Movie Databasessa. (englanniksi)
Ville Harittu

| Henkilötiedot |
| --- | --- | --- | --- |
Syntymäaika: 11. maaliskuuta 1983 (ikä 41)
Syntymäpaikka: Turku, Suomi
Pelipaikka: keskikenttäpelaaja
Pituus: 178 cm
Junioriseurat
1994–2000:  TPK
Seurat
| Vuodet | Seura | O | (M) |
| 2000–2001 |  TPK | 38 | (9) |
| 2002–2004 |  TPS | 57 | (5) |
| 2005 |  KaaPo | 9 | (1) |
| 2005 |  VG-62 | 12 | (1) |
| 2006 |  SalPa | 24 | (4) |
| 2007 |  PoPa | 18 | (2) |
| 2008–2010 |  ÅIFK | 61 | (6) |
| Yhteensä | Yhteensä | 219 | (28) |
Maajoukkue
| 1999 |  Suomi U16 | 4 | (0) |
| 2000 |  Suomi U17 | 5 | (0) |
| 2001 |  Suomi U18 | 8 | (1) |
 Seurajoukkueuran tilastot kattavat vain kansalliset sarjat.
Ville Harittu (s. 11. maaliskuuta 1983 Turku) on entinen suomalainen jalkapalloilija. Hänen pelipaikkansa oli keskikentän keskellä tai vasempana laitapuolustajana.
Harittu on edustanut urallaan TPK:ta, TPS:aa, SalPaa ja PoPaa. Hän on pelannut Veikkausliigaa TPS:n paidassa 35 ottelun verran ja tehnyt otteluissa kolme maalia. Hänen isänsä Tauno Harittu ja setänsä Tapio Harittu sekä Martti Harittu olivat myös pääsarjatason jalkapalloilijoita.
Aiheesta muualla

Haritun pelaajatiedot PoPan sivuilla (Arkistoitu – Internet Archive)
Ursula (pyhimys)

Pyhä Ursula, Hattulan kirkko.
Ursula eli Pyhä Ursula on katolinen pyhimys.
Kirkollisen perimätiedon mukaan Ursula olisi elänyt Englannissa Rooman valtakunnan hajoamisen aikoihin. Hänestä ei kuitenkaan ole mitään historiallisesti luotettavaa tietoa, ja useiden tutkijoiden mukaan hän voi olla kuvitteellinen henkilö, alkujaan karhujumalatar, Kreikan Artemiin eurooppalainen vastine. Ursula-nimikin tarkoittaa latinaksi pientä naaraskarhua. Kristillinen kirkko otti suositun Ursulan kirkon huomaan, ja hänestä tehtiin Pyhä Ursula. Pyhän Ursulan tunnus on nuoli.
Ursulalta on anottu apua ruttoa vastaan.
Pyhimystarina

Ursula oli suosittu pyhimys jo keskiajalla, jolloin hänen kunnioituksensa levisi Kölnistä ympäri Eurooppaa. Pyhimystarinan Ursula oli kristityn englantilaisen kuninkaan tytär, jonka pakanakuningas halusi vaimokseen. Hunnit surmasivat hänet ja hänen seuralaisensa Kölnissä, jonne hänet on legendan mukaan haudattu 11 000 surmatun neitsyen kanssa. Tämän legendan on kuitenkin epäilty johtuvan väärin­käsityksestä: lyhenne XI M V olisi tarkoittanut "undecim martyres virgines" (yksitoista marttyyri­neitsyttä), mutta sen olisi myöhemmin luultu tarkoittavan "undecim millia virginum" (yksi­toista tuhatta neitsyttä).
Legendan Ursulan elinaika on ajoitettu hänen muistolleen nimetyssä Kölnin Pyhän Ursulan kirkossa olevan kivipaaden perustella varhaisimmillaan 300-luvulle.
Pyhimyskultti

Katolisessa kirkossa Ursulan muistopäivä on vanhastaan ollut 21. lokakuuta, mutta vuonna 1969 päivä kuitenkin poistettiin pyhimyskalenterista, koska hänestä ei ollut luotettavaa historiallista tietoa. Suomessa sama päivä on kuitenkin edelleen Ursulan nimipäivä. Keskiajalla Turun tuomiokirkossa oli Pyhälle Ursulalle omistettu alttari ja Turussa toimi Pyhän Ursulan kilta.
Ursulan mukaan nimettyjä kohteita

Neitsytsaarten alkuperäinen nimi oli Santa Ursula y las Once Mil Vírgenes eli "Pyhä Ursula ja yksitoistatuhatta neitsyttä". Sittemmin nimi on lyhentynyt Neitsytsaariksi. Kouvolassa on katolinen Pyhän Ursulan kirkko. Pyhän Ursulan mukaan on nimetty myös Angela de Medicin 1535 perustama nunnakunta Ursuliinien sääntökunta.
Aiheesta muualla

Kuvia tai muita tiedostoja aiheesta Ursula (pyhimys) Wikimedia Commonsissa
Kölnin Pyhän Ursulan kirkko.
Carlo Crivelli, Pyhä Ursula, 1473
Veljekset Salmela

Veljekset Salmelan linja-auto ("N3", Kutter 9) Torniossa Torpin tallilla vuonna 2009. Auton väritys on peruja P. Nurmiselta.
Veljekset Salmela Oy oli simolainen, linja-autoliikennettä harjoittava perheyritys. Se perustettiin vuonna 1923, mutta varsinainen linja-autoliikenne alkoi kuitenkin vasta vuonna 1927. Yrityksen toiminta alkoi siitä, kun Jens Salmela alkoi kuljettaa hevosella postia Ranualle. Yrityksen kotipaikka oli Simo, ja se liikennöi pääasiassa Meri-Lapin alueen linjaliikennettä, tilausliikennettä, Oulu–Haaparanta-vakiovuoroja sekä Oulu–Rovaniemi-pikavuoroa. Yhtiöllä oli toimitilat Simossa ja Torniossa.
Kemi-Tornion käräjäoikeus asetti Veljekset Salmelan konkurssiin 26. tammikuuta 2016. Konkurssipesä hoiti linja-autoliikennettä 9. helmikuuta 2016 saakka, jonka jälkeen osa vuoroista siirtyi Northbus Oy:lle, K. Hekkanen Oy:lle ja Orajärven Bussit Oy:lle. Vuoroista moni lakkautettiin kokonaan.
Yhtiökaupat

Vuonna 1984 Veljekset Salmela osti torniolaisen liikennöitsijän P. Nurminen Ky:n. Näin Veljekset Salmela Oy:n linjaliikenne laajentui Kemin pohjoispuolelle Tornion ja Tervolan alueille. Kaupassa Salmela sai Nurmiselta 28 linja-autoa, joista monet olivat konkurssiin asti liikenteessä. Samaan aikaan Salmela teki yhtiökaupat kemiläisen Veljekset Hietala Ky:n kanssa, joka liikennöi Kemin paikallisliikennettä.
Linja-autot

Veljekset Salmela käytti vielä 2000-luvulla silloin jo harvinaisiksi käyneitä Kutterin 8- ja 9-korimallin linja-autoja 1970- ja 1980-luvuilta sekä Lahti 10 -korimallin linja-autoja 1970-luvulta. Nämä autot ovat pääasiassa lähtöisin P. Nurmisen yhtiökaupasta vuodelta 1984. Toimivaksi bussimuseoksi kutsutulla Salmelalla oli käytössään myös korivalmistajien Carrus, Wiima ja Delta-Plan linja-autoja. Alan harrastajat ovat sittemmin pääosin tallentaneet parhaimmassa kunnossa olevat autot.
Populaarikulttuuria

Veljekset Salmela tunnettiin varsinkin linja-autoharrastajien keskuudessa vanhasta, 1970- ja 1980-luvuilta peräisin olevasta kalustostaan. Yrityksen linja-autot olivat ja ovat edelleen yleinen kaskujen aihe, kuten "jo isoisäkin kulki tällä samalla bussilla kouluun". Vitsit viittasivat yleensä linja-autojen ikään. Autot olivat kuitenkin hyvässä kunnossa aivan loppuaikoja lukuun ottamatta. Konkurssihuutokaupassa linja-autojen hinnat nousivat parhaimmillaan yli 5 000 euroon.
Victoria Memorial (Lontoo)

Victoria Memorial Lontoossa.
Victoria Memorial on veistos Lontoossa. Se on sijoitettuna Buckinghamin palatsin edustalle. Sen rakentamisesta on vastannut kuvanveistäjä Thomas Brock vuonna 1911. Veistoksen ympäryksen on puolestaan rakentanut arkkitehti Aston Webb 2 300 tonnista valkoista marmoria. Veistoksessa, jota hallitsee merellinen teema, on suuri kuningatar Viktorian patsas.
Aiheesta muualla

Kuvia tai muita tiedostoja aiheesta Victoria Memorial (Lontoo) Wikimedia Commonsissa
Viding

Viding on sukunimi, joka on muun muassa seuraavilla suomalaisilla henkilöillä:
Eino Viding (1902–1976), yritysjohtaja, teollisuusneuvos
Kristian Viding (s. 1980/1981), kansalaisvaikuttaja, Suomen Sisun puheenjohtaja
Lauri Viding (1913–1998), yritysjohtaja ja yrittäjä, teollisuusneuvos, Eino Vidingin veli
Paavo A. Viding (1899–1965), pääjohtaja, ministeri ja vuorineuvos, Eino Vidingin veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Verner Suomi

Verner Edward Suomi (6. joulukuuta 1915 Eveleth, Minnesota – 30. heinäkuuta 1995 Madison, Wisconsin) oli amerikansuomalainen meteorologi, professori ja sääsatelliittien kehittäjä.
Professori Suomen ruotsinkieliset vanhemmat John ja Anna Emilia Suomi muuttivat Yhdysvaltoihin vuonna 1902 Ahvenanmaalta. Hän itse ei puhunut suomea eikä ruotsia. Minnesotassa varttunut Suomi valmistui insinööriksi Winonan korkeakoulusta vuonna 1938 ja työskenteli aluksi lukionopettajana Faribaultissa. Toisen maailmansodan puhjettua hän halusi välttää asepalveluksen ja haki siksi ilmavalvontaan liittyneeseen meteorologien koulutusohjelmaan, mistä hän löysi itselleen uuden intohimon. Hän aloitti sodan jälkeen meteorologian opinnot Chicagon yliopistossa ja väitteli tohtoriksi vuonna 1953 aiheenaan viljapellon lämpösäteilyn tase. Hän oivalsi laajentaa saman tutkimuksen globaaliksi, satelliiteilla tehtäväksi. Tätä kautta hänen tutkimusryhmänsä suunnitteli 1960-luvulla satelliittien instrumentteja ja hänet tunnettiin Yhdysvalloissa ”sääsatelliittien isänä”, mutta hän oli myös mukana muun muassa suunnittelemassa meteorologisen tiedon visualisointiohjelmistoa.
Suomen kehittämä ilmakehän säteilytasapainon mittauslaite oli mukana jo vuonna 1959 laukaistussa Explorer 7 -satelliitissa. Hänen laitteitaan oli myös 1970-luvulla Venukseen lähetetyissä luotaimissa. Hänen tärkein keksintönsä oli vuonna 1964 kehitetty satelliittiin kiinnitettävä spin scan -sääkamera. Satelliitti kiertää Maapalloa päiväntasaajan suuntaisella geostationaarisella kiertoradalla liikkuen Maan pyörimisnopeudella, jolloin kamera on jatkuvasti saman alueen kohdalla ja pystyy välittämään katkeamatonta kuvaa tietyn seudun ilmakehästä. Suomi oli vuonna 1964 Yhdysvaltain kansallisen sääpalvelun päätutkijana.
Päätoimisesti Suomi työskenteli vuodesta 1948 Wisconsinin yliopistossa, jossa hän toimi myöhemmin ilmakehätieteen professorina. Vuonna 1965 hän oli mukana perustamassa yliopiston yhteydessä toimivaa avaruustutkimuskeskusta (Space Science and Engineering Center, SSEC). Suomi ja saman yliopiston toinen säätieteilijä Reid A. Bryson olivat vuosikymmenten ajan kiistakumppaneita. Suomi jäi virallisesti eläkkeelle opetustyöstä vuonna 1986 ja SSEC:n johtokunnasta vuonna 1988, mutta jatkoi tutkimustyötään sen jälkeenkin. Hän kuoli sydämen vajaatoimintaan 79-vuotiaana vuonna 1995.
Suomi palkittiin muun muassa presidentti Jimmy Carterin myöntämällä National Medal of Science -palkinnolla vuonna 1977 ja Benjamin Franklin -mitalilla vuonna 1984. Lisäksi hänet kutsuttiin National Academy of Engineeringin jäseneksi vuonna 1966, ja American Meteorological Society myönsi hänelle vuonna 1980 Charles Franklin Brooks Award -palkinnon. Vuonna 1990 hänelle myönnettiin Suomen teknillistieteellisten akatemioiden ja Walter Ahlströmin säätiön kansainvälinen ympäristöpalkinto. Nasa nimesi 28. lokakuuta 2011 laukaistun NPP-satelliitin tammikuussa 2012 hänen mukaansa Suomi NPP -satelliitiksi. Satelliitti on ottanut kaikkien aikojen tarkimman kuvan maasta, niin sanotun ”Blue Marble 2012” -kuvan.
Aiheesta muualla

Lewis, John M., David W. Martin, Robert M. Rabin, Hans Moosmüller, 2010: Suomi: Pragmatic Visionary. Bull. Amer. Meteor. Soc., 91, 559–577. doi: 10.1175/2009BAMS2897.1 Artikkelin verkkoversio (englanniksi)
Kirjallisuutta

Kidder, S. Q., and T. H. Vonder Haar, 1995: Satellite Meteorology: An Introduction, Academic Press, San Diego, 466 pp.
Ville Hara

Ville Severi Hara (s. 25. huhtikuuta 1974 Helsinki) on suomalainen arkkitehti. Hän opiskeli arkkitehtuuria Helsingin Teknillisessä korkeakoulussa ja Ranskassa École d’Architecture Paris-Bellevillessa. Hän valmistui arkkitehdiksi 2002. Hara on työskennellyt Ranskassa, Kroatiassa ja Saksassa (Sauerbruch Hutton Architects).
Hän perusti heti valmistuttuaan 2004 oman toimiston Anu Puustisen kanssa.
Hän oli ehdokkaana Mies van der Rohe -palkinnon saajaksi 2003.
Töitä

Korkeasaaren näkötorni, Helsinki
Vantaan Pyhän Laurin kappeli
Löyly Sauna, Helsinki
Taivallahden kylpylähotelli, Helsinki
Kyrö Distillery Companyn tynnyrivarasto, Isokyrö
Aiheesta muualla

Ville Haran suunnittelema Korkeasaaren näköalatorni, Helsinki
Avanto Architects
Vidin

| Vidin (Видин) |
| --- | --- |
 Baba Vidan linna
 vaakuna
 Vidin
 Koordinaatit: 43°59′N, 22°52′E 
Valtio:   Bulgaria
Alue:  Vidin
Hallinto:  
 – Asutustyyppi:  kunta
 – Pormestari:  Gergo Gergov
Pinta-ala:  
 – Kokonaispinta-ala:  513 km²
Korkeus:  34 m
Väkiluku (2018)  (arvio):  53 764
 – Väestötiheys:  104,8 as./km²
Aikavyöhyke:  UTC+2
 – Kesäaika:  UTC+3
Postinumero:  3700
Suuntanumero(t):  094
 
 www.vidin.bg 
Infobox OKVirheellinen NIMI-arvo: 
Vidin (bulg. Видин) on kaupunki Tonavan etelärannalla Luoteis-Bulgariassa, lähellä Serbian ja Romanian rajoja. Asukasluku oli vuoden 2018 arvion mukaan 53 764. Vidin on Vidinin alueen pääkaupunki.
Kaupungista on hyviä laivayhteyksiä Tonavaa pitkin.[lähde? ]  Vidinistä Tonavan yli Romanian puolelle Calafatiin johtaa vuonna 2013 valmistunut Uusi Eurooppa -silta.
Uskontoelämän alkeismuodot

| Uskontoelämän alkeismuodot: Australialainen toteemijärjestelmä> Les formes élémentaires de la vie religieuse: Le système totémique en Australie.Alkuperäisteos |
| --- | --- |
Kirjailija:  Durkheim, Émile
Kieli:  suomi
Genre:  sosiologia, uskonnonsosiologia
Kustantaja:  Tammi
Julkaistu:  1980 (1912)
Ulkoasu:  sidottu
Sivumäärä:  471
ISBN:  951-30-5061-0
Löydä lisää kirjojaKirjallisuuden teemasivulta
Uskontoelämän alkeismuodot on Émile Durkheimin kirjoittama kirja australialaisesta toteemijärjestelmästä. Kirja jakautuu kolmeen osaan, joista jokainen sisältää useampia lukuja. Ensimmäinen paneutuu uskonnon määritelmään. Durkheimin mielestä uskonto perustuu pyhän ja profaanin väliseen eroon. Tämä jako on ominaista kaikille tunnetuille uskonnoille. Uskonnon määritelmän lisäksi Durkheim kritisoi animismin ja luonnonpalvonnan käsityksiä siitä, minkälaiset olennot ovat olleet ensimmäisiä palvottuna.
Toteemi

Toteemilla on kolme luonnetta. Se on samalla sekä yhteisön nimi, tunnusmerkki että pyhän esineen prototyyppi. Toteemin kolme muotoa ovat yksilötoteemi, yhteisötoteemi sekä sukupuolen mukainen toteemi. Yksilötoteemi on jokaisen henkilökohtainen suojelija, sekä hänen etunimensä. Klaanin toteemi eroaa yksilötoteemista siten, että yhteisö uskoo olevansa klaanitoteeminsa sukulaisia. Yksilöllä ei ole polveutumissuhdetta toteemiinsa, se on suojelija ja liittolainen. Sukupuolen mukaisessa totemismissa kaikki naiset ja miehet jakautuvat ryhmiin riippumatta siitä, mihin heimoon kuuluvat. Kumpikin sukupuolen mukaisesti muodostuneista ryhmistä uskoo olevansa mystisten sitein yhdistämä määrättyyn eläimeen.
Sielu ja henget

Australialaiset heimokansat uskovat, että jokainen ihmisruumis varjelee sisäistä olentoa, sielua. Toisinaan naiset muodostavat tästä poikkeuksen, sillä eräät heimot eivät usko heillä olevan sielua. Durkheimin mukaan yksilön sielu on kuitenkin vain annos ryhmän kollektiivista sielua. Henget ovat olennaisesti hyväntekijöitä, suojelushenkiä. Olemassa on kuitenkin myös pahojen henkien luokka, jotka mielletään usein eläimen kaltaisiksi. Henkien uskotaan esi-isien sielujen tavoin elävän puissa, kivissä, lähteissä ja maanalaisissa luolissa.
Negatiivinen kultti

Negatiivinen kultti tarkoittaa pyhiä asioita koskevia rajoituksia, tabuja. Tällaisia ovat esimerkiksi kosketuskiellot sekä kiellot syödä pyhiä eläimiä tai kasveja.
Positiivinen kultti

Positiivisen kultin tarkoitus on turvata toteemilajin lisääntyminen. Siihen liittyy muun muassa uhriateriat, johon osallistuvat uskovat luovansa sukulaisuuden siteen syötävään eläimeen. Uhriateriat ovat rituaalisia aterioita, joilla on pyhä luonne.
Victoria Milan

| Victoria Milan |
| --- | --- |

Verkkosivusto:  https://www.victoriamilan.com
Slogan:  Elvytä intohimosi - Hanki salasuhde
Tyyppi:  Internet-palvelut
Rekisteröinti:  Pakollinen
Kielet:  suomi
Omistaja:  DigiSec Media A.S.
Luonut:  Sigurd Vedal
Avattu:  2010
Nykyinen tila:  Aktiivinen
Victoria Milan on deittisivusto naimisissa ja parisuhteessa oleville naisille ja miehille, jotka etsivät suhdetta. Suomessa jäsenmääräksi on ilmoitettu yli 80 000 jäsentä. Ruotsissa jäseniä kertyi puolessa vuodessa 120 000. Koko Euroopassa jäsenmääräksi on ilmoitettu 800 000.
Ruotsissa yrityksen mainoskampanja maaliskuussa 2011 tuotti ennätysmäärän valituksia mainosasiamiehelle. Myös Suomessa sivuston suuresta seinämainoksesta ja nettimainoksesta valitettiin mainonnan eettiselle neuvostolle. Ulkomainos poistettiin tämän jälkeen talon seinästä. .
Maaliskuussa 2012 Keskuskauppakamarin eettinen neuvosto antoi huomautuksen em. ulkomainoksesta, todeten sen olevan hyvän tavan vastainen. He kuitenkin totesivat, että mainoksissa mainostetaan deittipalvelua vakituisessa parisuhteessa eläville ihmisille ja että tällaisen palvelun tarjoaminen on sallittua, minkä vuoksi myös sen mainostaminen on sallittua.  Yhtiö pyrki ostamaan mainosaikaa keväällä 2012 Radio Nova -kanavalta, mutta kanavan johto kieltäytyi mainoksista viitaten moraalisyihin.
Mediassa on käyty keskustelua yrityksen tavasta opastaa käyttäjiään pettämään puolisoitaan.
Sivuston perusti Norjan radion entinen ohjelmajohtaja Sigurd Vedal vuonna 2010. Samantyyppisiä palveluita on ollut aikaisemmin Yhdysvalloissa.
Liikemies Timo Uusi-Kerttula nimettiin yhtiön Suomen maajohtajaksi marraskuussa 2011. Hän ilmoitti julkisesti, että ei halua palvelunsa saavan jäseniä, vaan toivoo kaikkien parisuhteen kestävän . Uusi-Kerttula erosi Victoria Milanin palveluksesta kesällä 2012 ja siirtyi kanadalaisen Ashley Madisonin Suomen maajohtajaksi 20.8.2012 .
Syyskuussa 2012 maajohtajaksi tuli Susanna Ingerttilä. Ingerttilä lopetti määräaikaisen työnsuhteensa toukokuun lopussa 2013..
Digisec Median pääkonttori on Oslossa, Budapestissa ja Maltalla[lähde? ]
Aiheesta muualla

Yrityksen virallinen kotisivu
Uuranjärvi

| Uuranjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia, Keuruu
Koordinaatit:  62°27′14″N, 24°33′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  Pesäjoki 
Järvinumero:  35.635.1.001
Mittaustietoja
Pinnankorkeus:  185,9 m  
Rantaviiva:  16,721 km  
Pinta-ala:  4,00699 km²  
Saaria:  2 
 fiUuranjärvi 
Uuranjärvi  on Keski-Suomessa Keuruulla ja Multialla sijaitseva järvi.